Édouard Philippe (/e.dwaʁ fi.lip/) (gebore op 29 November 1970 in Rouen) is 'n Franse politikus. Op 15 Mei 2017 is hy deur die Franse president Emmanuel Macron tot eerste minister benoem . Sy ouers was altwee leraars Frans en hy het in Bonn skoolgegaan. Hy het aan die Franse eliteskole Sciences Po (promosie 1992) en die École nationale d'administration (promosie Marc Bloch 1995-1997) gestudeer. Hy het sy loopbaan by die Franse Staatsraad, die Conseil d'État begin en het hom gespesialiseer in opnbare aanbestedings. As student was hy lid van die Parti Socialiste en het hy Michel Rocard bewonder, maar later verksuif hy na regs in sy politieke mening. Hy word verkeise as lid van die munisipale raad van Le Havre en wod adjunkburgemeester onder Antoine Rufenacht. Hy is belas met juridiese sake. Hy is in 2002 sonder sukses kandidaat by die verkeisings vir die nasionale parlement. Hy neem dieselfde jaar deel aan die oprigting van die UMP, 'n politieke party wat die opvolger van die RPR wil wees en wil uitgroei tot 'n groot volksparty van regs en sentrumregs.